Djevojka od milion dolara

Djevojka od milion dolara () jest sportska drama snimljena 2004. Clint Eastwood je režirao, koproducirao, i tumačio glavnu ulogu u ovom filmu, zajedno sa Hilary Swank i Morganom Freemanom. To je priča o nedovoljno cijennjenom bokserskom treneru, njegovoj burnoj prošlosti, i potrazi za iskupljenjem pomažući autsajderskoj amaterskoj bokserki da ostvari svoj san da postane profesionalna bokserka. Film je osvojio četiri Oscara, uključujući i onaj za najbolji film. Scenario je napisao Paul Haggis, na osnovu kratkih priča F.X. Toolea, što je bilo umjetničko ime menadžera Jerryja Boyda. Isprva objavljene pod naslovom Konopac gori, priče su se ponovo objavile sa identičnim naslovom filma. Margaret "Maggie" Fitzgerald, konobarica iz Ozarksa grada u  Missouriju, pojavljuje se u Hit Pitu, oronuloj gimnastičkoj dvorani u Los Angelesu koja je u vlasništvu i pod upravom Frankieja Dunna, briljantnog ali samo marginalno uspješnim bokserskim trenerom. Maggie pita Dunna da je trenira, ali on joj ljutito odgovara da on "ne trenira djevojke." Maggie pokušava osvojiti Frankiejevu naklonost trenirajući neumorno svaki dan u njegovoj dvorani, čak i kada je drugi obeshrabruju.

 Nagrade i nominacije (Američke filmske akademije) 
 Oskar za najbolji film ()
 Oskar za najboljeg režisera ()
 Oskar za najbolju glavnu glumicu ()
 Oskar za najboljeg glavnog glumca
 Oskar za najboljeg sporednog glumca ()
 Oskar za najbolji adaptirani scenarij
 Oskar za najbolju montažu 

Pored ovih, film je osvojio i Zlatni globus i Nagradu udruženja režisera SAD-a za najbolju režiju i druge nagrade.

 Zanimljivosti 
 Film se temelji na tri kratke priče iz Jerry Boydove knjige:. "Majmunski izgled", "Djevojka od million dolara" i "Zamrznuta voda"
 Ashley Judd je imala ponudu za ulogu Maggie.
 Ovo je bio 25. film Clinta Eastwooda koji je režirao, 57. film u kojem je glumio, a 21. koji je producirao.
 Hilary Swank je bila podvrgnuta ozbiljnom treningu u sklopu priprema za ovaj film. Ona je dobila skoro 9 kilograma mišića zbog treninga.
 Ulogu "djevojčice u kamionu" odigrala je Clint Eastwoodova kćer Morgan Eastwood.
 Anjelica Huston je bila prva koja je donijela knjigu "Rope Burns" producentu Albertu S. Ruddyju, u nadi da će je zamoliti da režira film. (Ona mu je garantovala da će se rasplakati nakon što pročita priču, što je on kasnije i priznao da je učinio.) Međutim, u vrijeme kad je Ruddy otkupio prava, Hustonova je bila zauzeta sa drugim projektom.
 Sandra Bullock je bila prva glumica kojoj je bilo ponuđena uloga Maggie, ali ona je htjela raditi sa režiserom Shekharom Kapoorom. Do trenutka kada je studio izrazio interes za projekat, snimanje filma “Gospođica simpatičnost 2: naoružana i nevjerovatna” spriječilo ju je da odigra ulogu u ovom filmu.
 Film je snimljen za 37 dana, ali je isprva bilo planirano da se snima punih 39 dana.
 Hilary Swank je zadobila bakterijsku infekciju zbog žulja na nozi tokom treninga za njenu ulogu. Infekcija je bila toliko ozbiljna da je trebala završilti u bolnici tri sedmice.
 Clint Eastwood je jedini kandidat za Oscara 2005 koji igra izmišljen lik. Sva četiri od ostalih nominiranih glumaca prikazuju stvarne ljude u svojim filmovima.
 Paul Haggis koji je režirao Sudar trebao je režirati ovaj film kada je Clint Eastwood (koji je trebao samo glumiti u filmu) zatražio da ga on lično režira. Haggis je pristao i ustupio je mjesto Eastwoodu.
 U dobi od 74 godine, Clint Eastwood je postao najstariji dobitnik Oscara za najbolju režiju za ovaj film.

 Također pogledajte 
 Film
 Spisak filmova
 Oskar

 Reference 

 Vanjski linkovi 

 Detaljan opis radnje filma
 Sadržaj 170 kritika filma na Rotten Tomatoes

Kategorija:Filmovi iz 2004.
Kategorija:Američki filmovi
Kategorija:Američki dramski filmovi
Kategorija:Filmovi u režiji Clinta Eastwooda
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolju glavnu žensku ulogu
Kategorija:Filmovi koji su dobili Oscar za najbolju sporednu mušku ulogu
Kategorija:Filmovi koji su dobili Zlatni globus za najboljeg redatelja
Kategorija:Filmovi koji su dobili Zlatni globus za najbolju glumicu – drama
Kategorija:Filmovi s radnjom u Las Vegasu